Referat fra klassekontaktmøtet 24.04.18

Her følger et sammendrag fra gruppearbeidet.

1. ***Hva tenker dere klassekontaktene og de andre foresatte kan gjøre for å skape et godt psykososialt miljø i klassen?***
* Lage årstidsgrupper med aktiviteter
* Fokus på gå-til-skolen-grupper, kanskje på tvers av alderstrinn
* Overnatting på Grønlihytta
* Fokusere på å fremsnakke andre barn, voksne og skolen
* Fortsette med det som fungerer bra, som f.eks vennegrupper. Fokus på at foreldrene også møtes
* Facebook-grupper kan brukes aktivt til å avtale treff og aktiviteter – lavterskel.
* Invitere foreldre på vennegrupper og bli kjent
* Ta kontakt/snakke/stille spørsmål til andre foreldre ved urettferdighet. Være litt «politi»
* Være nysgjerrige, stille spørsmål
* Obs på hvordan/hvem man inviterer i bursdager
* Være positive til skolen
* Understreke at det ALLTID er ok å ta kontakt med andre foreldre eller lærer om problemer oppstår
* Arrangere jevnlige klassetreff
* Mammakvelder/pappakvelder
* Ta opp sosiale medier og utfordringer på foreldremøter. Bruk av dette kan virke ekskluderende for noen
1. ***I 2018 ønsker HFAU å ha økt fokus på skole-hjem samarbeid. Hvilke tema mener dere det er viktigst å fokusere på? Vær konkrete.***
* Mer informasjon på SMS
* Sosialt samspill
* Regler/grenser
* Økt kunnskap om hvordan skolen håndterer barn som utfordrer opplæringskonteksten
* Holdninger
* Bevisstgjøring/holdningskampanje om aldersgrenser på spill
* trafikksikkerhet
* internett som den «nye lekeplassen». Risiko for utestengelse og mobbing
* psykisk helse og emosjonell intelligens
* leksefri skole, finsk modell, ev mindre lekser
* bruk av sosiale medier
* bedre struktur/opplæring på «it´s learning»
* mobbing
1. ***Hvordan kan klassekontaktene bistå dersom elev(er) i klassen blir mobbet?***
* Hvis lærer får seg en «hakkekylling», ta det opp med den læreren det gjelder og/eller løfte det til rektor/skoleadministrasjon
* Kan være en dialogpartner for lærer – fange opp «rykter», drøfte det med lærer
* Tema på foreldremøte
* Gi råd om veien videre i prosessen
* Hvis man blir kontaktet av noen foreldre eller barn, ta kontakt med lærer
* Klassekontakt må varsle og formidle videre til lærer/skoleledelse
* Å håndtere mobbing kan ikke være klassekontaktens ansvar
* Læreren kan involvere klassekontaktene for bistand om foreldrene har samtykket
* Være budbringer mellom foreldre og skolen. Si noe om det på foreldremøte eller facebook.
* Sosiale arrangement for foreldre
* Arrangere sosiale møteplasser
1. ***Hvis foresatte skal bidra til godt klassemiljø, er det viktig hvordan man omtaler andre barn/foresatte/elever hjemme. Kom med forslag til hvordan man kan snakke om andre barn/foresatte/elever hjemme, for å unngå stigmatisering, både av enkeltbarn og ulike grupper.***
* Nedskalere/avdramatisere hendelser
* Skille person/handling, eks «oppføre seg slemt», ikke «er slem»
* Voksne må være obs på hva man sier om andre, være gode rollemodeller
* Få lov til å klage, gi rom for å snakke om alt
* Noe godt i alle mennesker, se det som er positivt
* Være bevisst på hvordan man omtaler «utsatte» barn, snakke/»skryte» dem opp
* Stimulere til å sette seg inn i andre situasjon
* Fokus på at vi er forskjellige, og at det er positivt
* Lære barna å løse konflikter selv (vokseninvolvering kan være konflikthissende)
* Oppfordre barna til å «løfte blikket», inkludere, se osv
* Være gode rollemodeller for hvordan man snakker om andre generelt, f.eks når man kommenterer TV
* Fokus på egen atferd fremfor andres
* Hjelpe barna til å være nysgjerrige på bakenforliggende årsaker til atferd
* Aktivt velge å omtale skole/elever/foresatte positivt
* Forklare/diskutere hjemme at barn/foresatte kan oppfatte ting/situasjoner ulikt
* «snu på fjøla» - be barnet sette seg inn i situasjonen om det var h\*n som ble snakket stygt om
1. ***Flere klassekontakter sier at det ofte er utfordrende å få med alle familier på klasseaktiviteter utenfor skolen. Diskuter erfaringer/forslag til hvordan man kan få dem med.***
* Be jentene, guttene eller alle i bursdagene
* Tørre å bry seg og å vise omsorg
* Ta direkte kontakt
* Læreren kan involvere klassekontaktene når h\*n ser behov for inkludering
* Vær bevisst, planlegg inkluderende aktiviteter
* Pepperkakebaking på skolen med noen voksne
* Planlegg i god tid
* Det enkle er ofte det beste
* Sørg for at alle barna er med, tilby skyss eller å ta med
* Pappakveld/mammakveld
* Få og enkle arrangement i nærmiljøet, f.eks Høybråtenparken eller skolen
* Felles forståelse i f.eks foreldremøte om at det er viktig å knytte kontakt også med andre foreldre
* Årstidsgrupper
* Vennegrupper
* Bevissthet hva man kaller ting for for å få med alle
* Så billig som mulig
* Alle er ikke på facebook, bruk også ranselpost eller SMS
* Låne f.eks musikkrommet på skolen for å arrangere halloween